section_heading: Druga sezona
paragraph_text: Druga sezona počinje osam sati nakon bijega, usredotočujući se uglavnom na osam bjegunaca. Bjegunci se razdvajaju i bježe diljem zemlje. Brad Bellick je otpušten iz zatvora gdje je radio kao glavni stražar. Nekoliko bjegunaca se ponovno okupilo u potrazi za velikom količinom novca, kojeg je davno zakopao jedan od zarobljenika iz Fox Rivera, Charles Westmoreland. Savezni agenti Alexander Mahone je imenovani glavnim u pronalaženju i uhićenju osam bjegunaca. Kasnije se otkriva kako Mahone radi za "Kompaniju" koja želi svu osmoricu mrtvu. Kada Sara otkrije da je njezin otac, guverner Frank Tancredi, ubijen, sastaje se s Michaelom i ostaje s njim. Braća tada pokušavaju srušiti s pozicije novu predsjednicu Reynolds, jednu od članica "Kompanije". Kako bi osigurala sigurnost braće, Sara pušta da je uhite te se suočava sa suđenjem. Tijekom suđenja, svjedočanstvo bivšeg agenta tajne službe Paula Kellermana, koji je radio za predsjednicu, oslobađa Lincolna i Saru. Polovica bjegunaca je ubijena ili ponovno zarobljena, a braća uspjevaju pobjeći u Panamu. Nakon incidenata u Panami Michael, T-Bag, Mahone i Bellick su uhićeni i zatvoreni u panamski zatvor 'Sona'.